Kärbes (raamat)

"Kärbes" on A. H. Tammsaare armastusnovell, mille esmatrükk ilmus 1917. aastal. Jutustus on trükis ilmunud aastatel 1924, 1949 ja 1960Anton Tammsaare. Jutustused II. Tallinn: Eesti Riiklik Kirjastus, 1960. ning võrguteavikuna 2011. aastal Novelli pealkiri tuleneb ühe tegelase Andres Meriheina korteris elavast kärbsest, keda kirjanik Merihein jälgib, joodab-söödab ja kellega vestlusi peab. Novelli sõlmtegelaseks on preili Västrik, keda kutsutakse Tiksiks. Tiksi püüd leida endale abikaasat mõjutab loo mitmeid tegelasi. Tiksi on uudne ja kordumatu karakter Tammsaare tegelaste hulgas.Nigol Andresen. A. H. Tammsaare "Kärbes" ja selle unistused. Separaat ajakirjast Looming 1978, nr 1.

Novelli tegelastes Andres Meriheinas ja Kulnos on osaliselt nähtud teose autori isiksust. Meriheinas avaldub justkui autori lüüriline mina, Kulnos on esikohal kultuurifilosoof ning kummaski tegelases kordub palju teisest.Nigol Andresen. A. H. Tammsaare "Kärbes" ja selle unistused. Separaat ajakirjast Looming 1978, nr 1; lk 145.

Loos on Tammsaare kasutanud impressionistlikku kujutluslaadi, samuti leidub süžees tunnuseid kunstisuunast, mida nimetatakse neorealismiks.Tammsaare maailmakirjanikuna. Kolm välismaa Tammsaare-uurijat, koostanud ning sissejuhatuse ja eessõnad kirjutanud Elem Treier, Tallinn: Olion, 2001: 112.

Tegelased
 preili Västrik, hüüdnimega Tiksi – vaesest keskkonnast pärit neiu
 Lutvei – boheemlasliku elulaadiga üliõpilane, Tiksi kavaler
 Andres Merihein – tunnustatud kirjanik ja luuletaja, loo alguses 49-aastane
 Kulno – üliõpilane, Lutvei ja Andres Meriheina sõber
 proua Maasepp – majaperenaine, kelle juures Lutvei loo alguses elab
 Helene – majaperenaise täisealine tütar
 emand Koorik – Andres Meriheina koduabiline (talitaja, passija)
 Mänd – üliõpilane
 Säga – üliõpilane
 Kobru ehk Kõva P – üliõpilane
 Taavet – üliõpilane

Vastuvõtt
Marta Sillaots (1927) tunnustas selles teoses mitmes suhtes kõrget väärtust. 
Mihkel Kampmaa (1936) andis "Kärbsele" graafiliseltki madala hinnangu – see osa oli laotud ptiikirjas. 
Leenu Siimisker (1977) näeb "Kärbse" sisu Tiksi mehevalikus ning lihtsustab kärbest kui sümbolit, kuid samas peab novelli siiski kirjaniku loomingu teatud tähiseks, mis ennustab kirjaniku "muutumist loominguliselt küpseks meistriks". 
Nigol Andreseni meelest on "Kärbes" juba kunstilist küpsust näitav teos, sest novelli kompositsioon ja stiilitöötlus on oma aja kohta erilaadsed. Inimkujudes olevat selles novellis revolutsioonieelne epohh leidnud sügavama käsitluse kui mis tahes muus eesti kirjanduse teoses. Nigol Andresen. A. H. Tammsaare "Kärbes" ja selle unistused. Separaat ajakirjast Looming 1978, nr 1; lk 146.

Viited

Kirjandus
Juhani Salokannel. Noore Eesti südametunnistus: Rahvuskirjanik A. H. Tammsaare, tlk Piret Saluri, EKSA 2019, lk 60–65.

Kategooria:A. H. Tammsaare teosed
Kategooria:1917. aasta kirjandusteosed